Kodinsk

Kodinsk () om Venäman lidn Krasnojarskan randan päivnouzmas. Se om Kežman rajonan administrativižeks keskuseks (vspäi 1988) da palaks.

 Istorii 
Eländpunktan aluz om pandud vl 1977 žiloks sauvomha Bogučanan GES:ad. Žilo sai lidnan statusad vl 1989.

 Geografijan andmused 
Lidn sijadase rajonan päivlaskmas, taigamecoiš ümbri, Angaranjogen hural randal, 287 m ü.m.t. keskmäižel korktusel, kaks'toštkümnes kilometras Bogučanan gidroelektrostancijaspäi.

Matkad Krasnojarskaspäi om 476 km pohjoižpäivnouzmha orhal vai 700 km avtotedme. Lähembaižed lidnad oma Ust'-Ilimsk (Irkutskan agj) 220 km päivnouzmha orhal vai 440 km avtotedme, Bratsk (Irkutskan agj) 340 km suvipäivnouzmha avtol i Kansk 335 km suvipäivlaskmha orhal vai 470 km avtotedme.

Lidnan territorijan klimat om Edahaižen Pohjoižen arvoimižihe tazostadud.

 Tobmuz 
Siromolotovo-külä (, 126 rist. vl 2017) mülüb lidnankundha Kodinskan ližaks. Lidnankundan pind — 28,81 km².

Edeline lidnan pämez' om Vladimir Govorskii (keväz'ku 2006 — sügüz'ku 2020).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 14 873 ristitudЧисленность населения Российской Федерации по городам, поселкам городского типа и районам на 1 января 2010 года (Venälaižen Federacijan ristitišton lugumär lidnoidme, lidnanvuiččid žiloidme da rajonidme vn 2010 1. päiväl vilukud). — Rosstat (gks.ru). , lidnankundan — 15 007 ristitud, rajonan koume nelländest, vn 2021 lidnan — 13 324 ristitud. Vl 2017 kaik 16 312 ristitud elihe lidnas, se oli kaikiš suremb ristitišt kaikes aigas, i 16 438 ristitud kaikes lidnankundas.

Ortodoksižen hristanuskondan kaks' jumalanpertidKodinskan pühäpertid sobory.ru-saital.  oma saudud lidnas: Pühän Jumalanmaman Katken (om letud vodele 1999) i Jumalanmaman «Palamatoi penzaz»-jumalaižen (avaitihe vl 2019). Islamanuskojiden pühäpert' om sauvomižes vn 2022 elokuspäi.

 Openduzsijad 
Nügüdläižen aigan ratas Kodinskas:

Päivkodid
 Viž nimitadud päivkodid

Školad
 Kodinskan keskškol № 2
 Kodinskan keskškol № 3
 Kodinskan keskškol № 4

Ližaopenduz
 Ližaopendusen keskuz lapsiden täht
 Lapsiden sädamižen keskuz
 Muzikškol
 Lapsiden da norišton sportškol
 Rajonan sportškol biatlonas.

Professionaline openduz
 Angaranverine politehnine tehnikumAngaranverižen politehnižen tehnikuman sait (ppt-kodinsk.edu.ru).  (PŠ-67 enččes).

 Massižen informacijan abutused 
 Lehtesed 
Rajonine lehtez lähtleb Kodinskha:
 Kundaliž-politine «Nevondkundaline Angaranver'»-lehtez

 Televizii 
Neniden federaližiden TV-kanaloiden signalad ottas lidnas kaikjal: «Ezmäine», «Venäma», STS-Kodinsk, REN TV, «Jenisei» (Krasnojarskan randan valdkundaline TV-kanal). «Kodinskan lidnalaižen TV-radiokompanijan» programad lähttas regulärižikš STS-Kodinsk:an paksudel.

Om voimust lidnas ühtneda analogižhe kabel'televizijha, AAS «Kabel'televizijan verkod» anttas necidä voimust. AAS «DKV» (Digitaližed Kabel'verkod) tegeb ühtnemižen digitaližhe TV:ha vanutud paran turbiš.

 Internet 
Kaik viž internet-provaiderad ratas lidnas: SRV «Radiosväz'», PAS «Rostelekom», IE Trofimov (Wi-Fi, katab kaiked lidnad), SRV «IT Telekom».

 Mobiline sido 
Kaik nell' operatorad ratas mobiližen sidon GSM-standartad lidnas, kuti randan-ki territorijal:
 Bilain
 Tele2 (ETK enččel)
 MTS
 MegaFon (üks'jäine nelländen sugupol'ven verkonke — 4G)

 Ekonomik 
 Tehmine 
Järedad edheotandad ratas lidnas:
 Bogučanan GES
 Angaranveren Mecanümbriradmižen kompleks
 Kodinskan Mecanümbriradmižen kombinat.

 Bankad 
 Sberbank
 Binbank
 Sovkombank
 Azialaižtünvaldmerine Bank
Mugažo koume ekspresskredituindan sijad ratas «Merkurii»-torguindkompleksas: Päivnouzmaine ekspressbank, Houm kredit end finans bank, OTP-Bank.

 Torguind 
 «Merkurii»-torguindkompleks
 Torguindkeskused: «Aleksandrovskii», «Laim»
 Supermarketad: «XXI. voz'sada», «Baikal», «Favorit», «Fortuna», «Sever», «Stels»
 Sauvondmarket «Stroi-ka».

 Kundaline sömine 
 Restoranad: «Berendei», «Grand»
 Öline «Blüz»-klub
 Kafe-barad: «Angara», «Fregat», «Jeralaš»
 Kafed: «Kal'huziden sar'», «Navigator»
Mugažo voib pakitoitta lidnas sušid, rollad, picc, šašlik, uzbekine plov, tortad satandanke kodihe.

 Galerei 

 Homaičendad  

 Irdkosketused 
 Municipaližen «Kodinsk-lidn»-ühtnikan tobmuden aluzkundoiden oficialine sait (admkodinsk.ru). 
 Kodinsk mojgorod.ru-saital. 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnojarskan randan lidnad
*